ΓΡΑΠΤΗ ΕΡΩΤΗΣΗ P-1507/01

υποβολή: Pere Esteve (ELDR) προς την Επιτροπή

(15 Μαΐου 2001)

Θέμα: Παράταση της χρηματοδότησης ορισμένων σχεδίων βελτίωσης της ποιότητας και της εμπορίας των καρπών με κέλυφος και των χαρουπιών, που εγκρίθηκαν το 1990

Το Συμβούλιο Υπουργών Γεωργίας της Ευρωπαϊκής Ένωσης, που συνεδρίασε στις 19 Μαρτίου 2001, ενέκρινε τον Κανονισμό (ΕΚ) αριθ. 558/2001(1), βάσει του οποίου παρατείνεται η χρηματοδότηση όλων των σχεδίων βελτίωσης της ποιότητας και της εμπορίας των καρπών με κέλυφος και των χαρουπιών που συμπλήρωσαν το δέκατο έτος ισχύος τους το 2000, για ένα έτος κατ' ανώτατο όριο.

Στο άρθρο 1 του κανονισμού αυτού αναφέρεται ότι η παράταση αφορά μόνο τις οργανώσεις παραγωγών τα σχέδια βελτίωσης των οποίων είχαν εγκριθεί το έτος 1990 και, ταυτόχρονα, στο άρθρο 2 προσδιορίζεται ότι η ενίσχυση αφορά μόνο τις εκτάσεις για τις οποίες έχειποβληθεί αίτηση ενίσχυσης για το δέκατο έτος εφαρμογής του σχεδίου.

Μεταξύ των οργανώσεων παραγωγών τα σχέδια βελτίωσης των οποίων είχαν εγκριθεί το 1990πάρχουν τέσσερις ισπανικές, εκ των οποίων δύο από την Καταλωνία (Abertal και Producciones de Frutos Secos y Asociados), που έχουν συγχωνευθεί με δύο άλλες οργανώσεις παραγωγών με σχέδια βελτίωσης τα οποία εγκρίθηκαν μετά το 1990 (η Abertal με την Arboreto, το σχέδιο βελτίωσης της οποίας εγκρίθηκε στις 09.02.1996, και η Producciones de Frutos Secos y Asociados με την Profusal, το σχέδιο βελτίωσης της οποίας εγκρίθηκε στις 03.05.1996).

Το πρόβλημα έγκειται στο γεγονός ότι αυτές οι οργανώσεις παραγωγών (Arboreto και Profusal), σύμφωνα με την ερμηνεία του Κανονισμού από το ισπανικό Υπουργείο Γεωργίας, Αλιείας και Τροφίμων, δεν μπορούν ναποβάλουν αίτηση παράτασης για τις εκτάσεις τους οι οποίες περιλαμβάνονται στο σχέδιο βελτίωσης που συμπλήρωσε το δέκατο έτος του εφόσον, όπωςποστηρίζει το Υπουργείο, οι αρχικές οργανώσεις (Abertal και Producciones de Frutos Secos y Asociados) έχουν πάψει ναπάρχουν και συνεπώς δεν έχουν εφαρμογή στη συγκεκριμένη περίπτωση τα όσα αναφέρονται στο άρθρο 1 του Κανονισμού (ΕΚ) αριθ. 558/2001, εφόσον οι νέες οργανώσεις στις οποίες εντάχθηκαν είναι νεώτερες του 1990.

Λαμβάνονταςπόψη τα ανωτέρωποβάλλω την εξής ερώτηση: Οι οργανώσεις παραγωγών το σχέδιο βελτίωσης των οποίων εγκρίθηκε το 1990 και στη συνέχεια συγχωνεύθηκαν με άλλη μεταγενέστερη οργάνωση παραγωγών η οποία έχει ήδηποβάλει αίτηση ενίσχυσης για εκείνες τις εκτάσεις της για τις οποίες έχει συμπληρωθεί το δέκατο έτος ισχύος του σχεδίου, μπορούν ναποβάλουν αίτηση παράτασης της χρηματοδότησης (η οποία θαποβληθεί, προφανώς, από τη νέα οργάνωση παραγωγών) για τις εκτάσεις αυτές και για τις ενέργειες που έχουν πραγματοποιηθεί σε αυτές πριν από την 15η Ιουνίου 2001;

(1) ΕΕ L 84 της 23.3.2001, σελ. 1.

Απάντηση του κ. Fischler εξ ονόματος της Επιτροπής

(18 Ιουνίου 2001)

Ο κανονισμός (ΕΚ) αριθ. 558/2001 του Συμβουλίου, της 19ης Μαρτίου 2001, για την παράταση μέχρι ενός έτους της χρηματοδότησης ορισμένων σχεδίων βελτίωσης της ποιότητας και της εμπορίας που έχουν εγκριθεί βάσει του τίτλου ΙΙα του κανονισμού (ΕΟΚ) αριθ. 1035/72 επιτρέπει σε αναγνωρισμένες οργανώσεις παραγωγών, τα σχέδια βελτίωσης των οποίων εγκρίθηκαν το 1990, να ζητήσουν συνέχιση της χρηματοδότησης των σχεδίων τους επί ένα έτος το πολύ και το αργότερο έως τις 15 Ιουνίου 2001.

Το δικαίωμα αυτό διατηρείται για μια οργάνωση παραγωγών, το σχέδιο βελτίωσης της οποίας εγκρίθηκε το 1990, ενώ η ίδια έπαψε ναφίσταται κατόπιν συγχωνεύσεώς της με μία νέα οργάνωση της οποίας το σχέδιο χρονολογείται μετά το 1990.

Τοιουτοτρόπως εκτάσειςπαγόμενες σε σχέδιο που εγκρίθηκε το 1990 και οι οποίες μετέπειτα εντάχθηκαν/μεταφέρθηκαν σε άλλο σχέδιο διατηρούν την επιλεξιμότητα για ενδέκατο έτος ενίσχυσης βάσει του κανονισμού (ΕΚ) αριθ. 558/2001, έως τις 15 Ιουνίου 2001 το αργότερο, εφόσον εξακολουθούν να πληρούνται όλοι οιπόλοιποι όροι που αφορούν την επιλεξιμότητα.